en en en en ml ml ml ml ml ml ml ml ml ml ml ml ml en en en ml ml ml ml en en en en es ml en en de da en da cs en en cs da en en en cs cs da da en en cs cs en en en en da da en da cs en en en en en cs cs da da cs en en cs en cs da en en en cs cs da en cs da en da en en en en en en en
ക്ലീ, ക്ലീ, ക്ലീ, ക്രൂ, ക്രൂ, ക്രൂ - എവിടന്നാണീ ശബ്ദം..
സുരേഷ് തിരിഞ്ഞു നോക്കി, അതാ മുറ്റത്തൊരു മൈന....
ഈ സുരേഷ്  വളർന്നു വലിയ ആളായി കല്യാണമൊക്കെ കഴിച്ചു..പക്ഷെ വളർച്ചയുടെ ഓരോ ഘട്ടത്തിലും തിരിഞ്ഞു നോക്കുന്നത് മാത്രം സുരേഷിന് ഉപേക്ഷിക്കാൻ കഴിഞ്ഞില്ല..ചിലർ അതിനെ വായിനോട്ടം എന്ന് ആക്ഷേപിച്ചു എങ്കിലും സുരേഷ് നോട്ടം തുടർന്നു , കാണുന്നതിനെക്കുറിച്ച് വ്യക്തമായ അവലോകനവും നടത്തി...വിവാഹം കഴിഞ്ഞതോടെ അതിനൊരു കുറവ് വന്നു എന്ന് മാത്രം..കുറയ്ക്കാൻ കാരണം വേറെ ഒന്നും .കൊണ്ടല്ല. വീട്ടിൽ സ്വർണം വച്ചിട്ടെന്തിനു നാട്ടിൽ തേടി നടപ്പു  അതാണ്‌ സംഭവം...സംഗതി വീട്ടിൽ ഇരിക്കുന്നത് സ്വർണം ആയാലും, പിച്ചള ആയാലും ചിലർക്കെങ്കിലും നാട്ടിൽ തേടി നടന്നാലേ ഓരോ നിമിഷവും അസ്വാദ്യമാകൂ ചിലപ്പോൾ വട്ട ചിലവിനു വല്ലതും തടഞ്ഞാലോ..വിശ്വാസം അതല്ലേ എല്ലാം....
എന്തായാലും സുരേഷ് വീണ്ടും ഒരിക്കൽ തിരിഞ്ഞു നോക്കി...സംഭവം ഇങ്ങിനെ ആണ്..
ങീ,ങീ, ങീ,ആ, ആ, ആ - എവിടന്നാണീ ശബ്ദം..
സുരേഷ് തിരിഞ്ഞു നോക്കി..അതാ മുറ്റത്തൊരു കുഞ്ഞു
വറുത്തു വച്ച മത്തിയുടെ ഒരു ഭാഗം വെന്ത നിറം, കഴുത്തും തലയും വെട്ടിച്ചു കള്ളനെപോലുള്ള നില്പ്പ്, കള്ള ലക്ഷണം, പല്ലിനു ഇടയിലുമുണ്ട് മഞ്ഞ നിറം..സംശയമില്ല തന്റെ കുഞ്ഞു തന്നെ..
സുരേഷ് ഞെട്ടി..ഇതെങ്ങിനെ , എപ്പോ, ആര് വഴിയാണ് സംഭവിച്ചത്..ആലോചിച്ചിട്ട് സുരേഷിന് ഒരു പിടിയും കിട്ടില്ല..പരസ്യത്തിൽ പറയുന്നപോലെ നാട്ടിൽ  തേടി നടന്നിട്ടുണ്ട് എന്നാലും ഇത് കൊലച്ചതി ആയിപ്പോയി. ഭാര്യ എങ്ങാനും കണ്ടാൽ ഒറ്റ നോട്ടത്തിൽ അവൾക്കു  മനസിലാവും, ഫോട്ടോ കോപ്പി എടുത്തത്‌ പോലെയുണ്ട്..
സുരേഷ് കൈ നീട്ടി ഷൂ, ഷൂ, പോ, പോ എന്ന് വിരട്ടി..പക്ഷെ വിരട്ടിയാൽ പറന്നു പോകാൻ ഇത് മൈന  അല്ലല്ലോ. വിരട്ടുംതോറും അത് കൂടുതൽ അടുത്തേക്ക് അച്ഛാ എന്ന് വിളിച്ചു വരുന്നതുപോലെ..
മുഖത്തേക്ക് എന്തോ തെറിച്ചു വീഴുന്നു.. കുഞ്ഞു മുള്ളുന്നതാണോ ..കണ്ണ് തുറന്നപ്പോൾ കയ്യിൽ  ഒരു മഗ് വെള്ളവുമായി ഭാര്യ..
എന്തൊരു ഉറക്കമാ മനുഷ്യാ , പണിക്കൊന്നും പോകണ്ടേ, ഇന്നും ഉറക്കത്തിൽ മൈന പിടിച്ചു കിടക്കാൻ ആണോ ഭാവം...
കണ്ണ് തിരുമ്മി എഴുന്നേറ്റ സുരേഷ് ജന്നാല തുറന്നു പുറത്തേക്കു നോക്കി..അതാ മുറ്റത്തൊരു മൈന..കൂടുതൽ തിരിഞ്ഞു നോക്കാതെ സുരേഷ് പണിക്കു പോകാൻ തയ്യാറായി...
ഇതൊരു മല്ലുവിഷൻ ടീം ഉല്പന്നം...
Posted by Sajeed Noohkhan at 11:43 2 comments:
Saturday, 5 April 2014
പ്രവാസം, ഇങ്ങോട്ട് കയറി വന്നാൽ  ജീവിതം കട്ട പൊക  ആകുന്ന ഒരു പ്രതിഭാസം. അലഞ്ഞിട്ടുണ്ട് നാട്ടിൽ ഒരുപാട് ഒരു ജോലിക്ക് വേണ്ടി..
ബസ്‌ സ്റ്റോപ്പിൽ ലൈൻ അടിച്ചും , ഒരു പണിയും ചെയ്യാതെ സമയത്തിന് തിന്നും കുടിച്ചും, ടൂത്ത് പേസ്റ്റിൽ ഉപ്പു ഉണ്ടോന്നു നോക്കിയും, ഹാർപിക് വച്ച് കക്കൂസ് കഴുകാൻ അബ്ബാസ് വരുമോന്ന് നോക്കിയും, വൈകിട്ട് എന്താ പരിപാടി എന്ന് ചോദിച്ചും,   അലഞ്ഞു തിരിഞ്ഞു നടക്കുന്ന സമയത്ത് ,  ഒരു വെളിപാട് ഉണ്ടായി.. എന്തിനാ വിസ ശെരിയായി എന്ന്.. അവസാനം  എത്തിപ്പെട്ടത് മരുഭൂമിയിലെ ഒരു അറബി സിംഹത്തിന്റെ മുന്നിൽ ഷൈഖ് അൽ ഗുലുമാൽ അൽ അലമ്പൻ , മൂപ്പരു ഭയങ്കര അലമ്പാ, എന്താ സംഭവം ആവശ്യത്തിനു കാശും, സമയത്തിന് ഭക്ഷണവും, വന്ന കാര്യം പറഞ്ഞപ്പോൾ ചോദിച്ചു   ..ഒട്ടക ചാണകം കോരാനും , ഈന്ത പന കയറ്റവും അറിയാമോ എന്ന് നാടും വീടും വിട്ടു വന്നവന് ഇവിടെ ഇനി ഇപ്പോൾ എന്ത് ചെയ്താൽ എന്ത്, വിസ തന്നു ഇങ്ങോട്ട് കെട്ടി എടുത്തവനെ മനസ്സിൽ തെറി വിളിച്ചു ഒരു ടപ്പയും എടുത്തു നേരെ അങ്ങ് ഒട്ടക തൊഴുത്തിലേക്ക്‌ ഇറങ്ങി.. കോരി തുടങ്ങിയില്ല അതിനു മുന്നേ അടുത്ത് വന്നു ഒരു നാല് തെറി മലയാളത്തിൽ ഞാനും ചിരിച്ചു കൊണ്ട് രെണ്ട്‌ തെറി അറബി ഫ്ലാറ്റ്...
പിന്നെ ഉടുതുണിയിൽ ഒട്ടകത്തിന്റെ ഗന്ധവും, ശരീരത്തിൽ  ഈന്തപന ഉരഞ്ഞ പാടുകളും, എന്നെങ്കിലും ഒരുനാൾ നാട്ടിലേക്ക് മടങ്ങി പോകും എന്ന ആഗ്രഹം മാത്രം ഇന്നും തീരാത്ത പ്രവാസം.. എന്നാലും ഇടയ്ക്കു ഇടയ്ക്കു പഴയ കുട്ടികാലം ഓർക്കുമ്പോൾ മനസ്സിൽ പൊന്തി വരുന്ന ചോദ്യങ്ങളുണ്ട്.. എന്റെ അശോക ചക്രവർത്തി നിങ്ങൾ ഈ നാടായ നാടൊക്കെ മരങ്ങൾ നട്ടു  പിടിപ്പിച്ചു എന്ന് എത്ര തവണ പഠിച്ചതാണ് ഒരു മരം ഈ മരുഭൂമിയിൽ നട്ടില്ലല്ലൊ നിങ്ങളെന്തൊരു മനുഷ്യനാണ്, മരം ഉണ്ടായിരുന്ന സ്ഥലത്തു പിന്നേം നട്ടു നടന്നു നിങ്ങള് ജീവിതം പാഴാക്കി എന്ന് തോന്നുന്നു. ..മരത്തിന്റെ കണക്കു കൃത്യമായിട്ട്‌ കൊടുക്കാത്തതിനു ഹിസ്റ്ററി ടീച്ചറിന്റെ വക തല്ലു,  മനുഷ്യന് ഒന്ന് വിശ്രമിക്കാൻ ഒരു മരം വച്ച് കൂടായിരുന്നോ നിങ്ങൾക്ക് ഇവിടെ .. .ഐസക്‌ ന്യൂട്ടാ നിങ്ങള് കാരണം സ്കൂളിൽ എത്ര തല്ലു കിട്ടിയിരിക്കുന്നു..നിങ്ങൾടെ  തലേൽ ആപ്പിൾ വീണ ആ നശിച്ച നിമിഷത്തെ എത്ര ശപിച്ചിരിക്കുന്നു നിങ്ങളു മരത്തിന്റെ അടിയിൽ ഇരുന്നതിനു പകരം വല്ല മലയുടെ അടിയിലും പോയിരുന്നു കൂടായിരുന്നോ വല്ല പാറയും  വീണേനെ എന്ന് എത്ര വട്ടം പറഞ്ഞിരിക്കുന്നു...ഇവിടെ ഈ ഈന്തപനയുടെ ചുവട്ടിൽ  വിശന്നു നടുവൊടിഞ്ഞു ഇരിക്കുമ്പോൾ ആപ്പിൾ വേണ്ട ഒരു നെല്ലിക്ക പോലും അടർന്നു  തലേൽ വീഴുന്നില്ലല്ലോ..അല്ല ഭായി ആപ്പിളിനു  മാത്രമേ ഗുരുത്വാകർഷണം ഉള്ളൂ..നാട്ടിന്നു ഞെട്ടറ്റു മരുഭൂമിയിലേക്ക് വീഴുന്ന ഞങ്ങൾക്ക് ഇല്ലേ ആ പറഞ്ഞ സാധനം...വന്ന കടം വീട്ടി, പെങ്ങളെ കെട്ടിച്ചു, അടുത്തത് നീ പെണ്ണ് കേട്ട് എന്നായി, അടുത്തത് കുഞ്ഞിനെ പഠിപ്പിക്കൽ ആയി, പിന്നെ അതിന്റെ കല്യാണ സമയമായി..ആകെ ഉള്ള ഒരു ഗുരുത്വാകർഷണം മണ്ണിന്റെ അടിയിലെക്കാ..ദൈവമേ ആപ്പിൾ പോലും മണ്ണിനു മേലെ വീഴുന്നു മനുഷ്യൻ അപ്പോഴും ശശി തന്നെ.. മമ്മുക്ക രാജമാണിക്യത്തിൽ പറഞ്ഞപോലെ തള്ളെ കലിപ്പുകള് തീരണില്ലല്ല്.. ലാലേട്ടൻ പറഞ്ഞപോലെ ശംഭോ മഹാദേവാ....
എന്നാലും എന്റെ ആർക്കമെടിസ് സാറേ നിങ്ങളു  ബാത്ത് ടബിൽ കിടന്നു കുളിച്ചു കുറെ വെള്ളം ടബിന്നു പുറത്തു ചാടി അതിന്റെ പേരിൽ  നിങ്ങള് ഒരു കണക്കു കണ്ടു പിടിച്ചു പക്ഷെ സ്കൂളിൽ എന്റെ കാര്യം കണക്കായി, നിങ്ങൾക്ക് ഒരു ബക്കറ്റ്‌ വെള്ളം കോരി തലേൽ ഒഴിച്ച് കുളിച്ചു കൂടായിരുന്നോ ഈ പൊല്ലാപ്പു ഉണ്ടാവില്ലായിരുന്നു..ഇതിപ്പോ പറയാൻ കാരണം നിങ്ങള് ടബിന്നു പുറത്തു പോയ വെള്ളത്തിന്റെ കണക്കു പഠിച്ചു.. ദാഹിച്ചു തൊണ്ട വരണ്ടിട്ട് ഇപ്പൊ അകത്തേക്ക് ഒഴിക്കാൻ വെള്ളമില്ല ഈ കണക്കു ഞാൻ ആരോട് പറയും...വെറുതെ സ്കൂളിൽ കുറെ തല്ലു കൊണ്ടത്‌ മിച്ചം..ഒട്ടകം മേക്കാനും, ഈന്തപന കയറാനും ആയിരുന്നെങ്കിൽ ആ കോഴ്സിനു  പോയാ മതിയാരുന്നു..ആഹ് പറഞ്ഞിട്ട് എന്ത് കാര്യം കഷ്ടകാലം വരാൻ ഇൻവിറ്റെഷൻ അച്ചടിച്ച്‌ കൊടുക്കണ്ടല്ലോ...
Posted by Sajeed Noohkhan at 21:28 No comments:
Newer Posts Older Posts Home
Subscribe to: Posts (Atom)
View my complete profile
pinneyum suresh thirinju nokki..
Feedjit Live Blog Stats
Feedjit Live Blog Stats
Ethereal template. Powered by Blogger.